Návrh

Komuniké

	Vláda Slovenskej republiky na svojom zasadnutí dňa .................................... prerokovala a vzala na vedomie Informáciu z kontroly plnenia úloh z uznesení vlády splatných v IV. štvrťroku 2005 v ministerstvách a ostatných ústredných orgánoch štátnej správy.

	Kontrolu vykonal Úrad vlády SR na základe uznesenia vlády č. 1001/2005             z 14. decembra 2005, ktorým bolo schválené „Zameranie kontrolnej činnosti Úradu vlády SR na I. polrok 12006“. 

	Informácia z kontroly  obsahuje stav plnenia úloh z uznesení vlády splatných    v  IV. štvrťroku 2005 v ministerstvách a ostatných ústredných orgánoch štátnej správy. Z 889 termínovaných úloh splatných v kontrolovanom období bolo 7 úloh uznesení vlády nesplnených (0,8 %). Podiel netermínovaných úloh predstavuje 69,5 % zo všetkých úloh. Do návrhov uznesení  vlády viac netermínovaných úloh ako termínovaných predložili minister vnútra a podpredseda vlády pre európske záležitosti, ľudské práva a menšiny.
 
	V kontrolovanom období došlo k  zvýšeniu podielu predložených termínovaných úloh do návrhov uznesení vlády, na čom  sa podieľali opatrenia prijaté na základe uznesenia vlády č. 20/2005. 

	Vláda v prijatom uznesení zmenila termín splnenia úloh, ktoré neboli v pôvodne určených termínoch realizované.

Bratislava 9. mája 2006